**Republika Hrvatska**

 **Koprivničko – Križevačka županija**

**OSNOVNA ŠKOLA „BRAĆA RADIĆ“**

 **KOPRIVNICA**

 **OIB: 13567291238**

KLASA: 003-08/20-01/07

URBROJ: 2137-30-01-20-2

Koprivnica, 28.02.2020.godine

**OBRAZLOŽENJE IZVRŠENJA FINANCIJSKOG PLANA OSNOVNE ŠKOLE „BRAĆA RADIĆ“ KOPRIVNICA ZA RAZDOBLJE 01.01.-31.12.2019. GODINE**

 ***Sažetak djelokruga rada proračunskog korisnika***

Osnovna škola „Braća Radić“ MB: 3009556, OIB: 13567291238 ima predmet poslovanja – djelatnosti: odgoj i osnovno školovanje djece, osnovno školovanje za darovitu djecu i za djecu s teškoćama u razvoju prema posebno propisanim nastavnim planovima i programima, organizacija aktivnosti djece u sklopu različitih udruga te učeničkih klubova i društava.

Nastava je organizirana u dvije smjene, prva smjena počinje u 8:00 h i završava u 13:10 h dok druga smjena počinje u 13:15 h i završava u 18:25 h. Nastava, redovna, izborna, dopunska i dodatna izvodi se prema nastavnim planovima i programima koje je donijelo Ministarstvo znanosti, obrazovanja i sporta i Godišnjem planu i programu rada škole.

Matična škola u Koprivnici sagrađena je 1989. godine, u školskoj godini 2018./2019. nastavu polazi 815 učenika u 36 razrednih odjela, a u školskoj godini 2019./2020. nastavu polazi 819 učenika u četrdeset i jednom razrednom odjelu. Školska zgrada u Starigradu sagrađena je 1954. godine, a nastava je u školskoj godini 2018./2019. organizirana za 89 učenika u 4 razredna odjela, a u 2019./2020. godini za 92 učenika. Zgrada u Bakovčicama je izgrađena 1954. godine. U njoj u školskoj godini 2018./2019. 8 učenika polazi nastavu u jednom kombiniranom razrednom odjelu, a u 2019./2020. 4 učenika. U Matičnoj školi rad se odvija u 25 učionica od koji su 4 specijalizirane. Uz ove učionice nastava se odvija i u školskoj sportskoj dvorani, knjižnici i na sportskom igralištu. Područne škole, na žalost, nemaju sportske dvorane ni odgovarajuća sportska igrališta.

Osnovna škola „Braća Radić“ na početku šk. god. 2018./2019. broji 94 djelatnika, od toga 21 učitelj razredne nastave, 46 učitelja predmetne nastave, 6 stručnih suradnika, 5 pomoćnika u nastavi i 16 ostalih djelatnika, od toga su 4 učiteljice savjetnice, 3 učiteljice mentorice, 1 savjetnica – stručna suradnica (knjižničarka) i 5 voditelja Županijskih stručnih vijeća (matematike, informatike, knjižnice, razredne nastave i engleskog jezika). Na početku šk. god. 2019./2020. broji 98 djelatnika, od toga 22 učitelja razredne nastave, 45 učitelja predmetne nastave, 5 stručnih suradnika, 2 pripravnika, 6 pomoćnika u nastavi i 18 ostalih djelatnika, od toga su 5 učiteljice savjetnice, 3 učiteljice mentorice i 4 voditelja Županijskih stručnih vijeća (matematike, informatike, razredne nastave i engleskog jezika).

***Ciljevi programa rada školske ustanove***

Prioritet škole je kvalitetno obrazovanje i odgoj učenika što ostvarujemo stalnim usavršavanjem učitelja, stručnih suradnika i ostalih djelatnika (seminari, stručni skupovi, aktivi) i podizanje nastavnog standarda na višu razinu, poticanjem učenika na izražavanje kreativnosti, talenata i sposobnosti prema interesima, razvijanje navike cijeloživotnog učenja, usvajanje zdravih navika, pozitivnih stavova te razvoj kompletne mlade osobe s razvijenim samopoštovanjem i poštovanjem drugih.

Materijalni uvjeti u našoj školi su zadovoljavajući, te se poboljšavaju kroz svaku novu školsku godinu. U cilju poboljšanja uvjeta rada učitelja, učenika te ostalog radnog osoblja, dobivenim namjenskim sredstvima ulaže se u investicijska održavanja, nabavu opreme te ostala kapitalna ulaganja.

Financijskim planom sredstva su planirana za provođenje programa 3002 Osnovni program osnovnoškolskog odgoja i obrazovanja, 3003 Dodatni program odgoja i obrazovanja, 3015 Socijalni program i 9000 COP.

**Zakonske i druge podloge na kojima se zasnivaju programi:**

* Zakon o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/2018, 98/19),
* Zakon o ustanovama (NN 76/93, 29/97, 47/99, 35/08) ,
* Zakon o proračunu (NN 87/08, 136/12 i 15/15),
* Zakon i Uredba o fiskalnoj odgovornosti (NN111/18, 95/19)
* Pravilnik o proračunskim klasifikacijama (NN broj 26/10, 120/13), Pravilnik o proračunskom računovodstvu i računskom planu (NN broj 124/14, 115/15, 87/16 i 3/18.)
* Pravilnik o financijskom izvještavanju u proračunskom računovodstvu (NN 3/15, 135/15, 2/17, 112/18, 126/19)
* Pravilnik o provedbi Školske sheme (NN broj 50/17, 102/17, 69/2018.).
* Godišnji plan i program rada škole za školsku godinu 2018./2019. i 2019./2020.
* Školski kurikulum OŠ „Braća Radić“, nastavne i izvannastavne aktivnosti za školsku godinu 2018./2019. i 2019./2020.

***Obrazloženje izvršenja planiranih prihoda škole u 2019. godini (OPĆI DIO – PRIHODI)***

|  |  |  |  |
| --- | --- | --- | --- |
| VRSTA PRIHODA | Ostvarenje / kn2018. | Ostvarenje / kn2019. | Indeks |
| Pomoći iz inoz. i od subjekata unutar općeg prorač. | 10.366.013,23 | 11.353.815,06 | 110 |
| Prihodi od aministr. pristojbi i po pos. propisima | 617.721,48 | 609.023,79 | 99 |
| Ostali prihodi | 57.961,88 | 87.543,80 | 151 |
| Prihodi iz nadl.proračuna i od HZZO-a tem.ug.obv. | 2.403.968,47 | 2.418.715,55 | 101 |
| Kazne, upravne mjere i ostali prihodi | 0,00 | 1.067,59 | 0 |
| Prihodi od prodaje neproizvedene imovine | 176,100,00 | 0,00 | 0 |
| Prihodi od prodaje proizvedene dug. imovine | 3.570,00 | 3.990,00 | 112 |
| **UKUPNO:** | **13.625.335,06** | **14.474.155,79** | **106** |

Obrazloženje po analitici izvršenja općeg dijela plana prihoda slijedi u nastavku.

**Tekuće pomoći od izvanproračunskih korisnika 6341** ostvarene su 2019. godine u iznosu od 2.293,80 kn, a 24.854,42 kn 2018. godine, iz razloga što smo u 2018. godini primili sredstva od HZZ-a za financiranje plaće i doprinosa pripravnika koji je zaposlen po Mjeri pripravništva te sredstva za osobu na stručnom osposobljavanju. 2019. godine smo primili samo razliku plaće za Pripravnika zbog povećanja osnovice.

**Tekuće pomoći proračunskim korisnicima iz proračuna koji im nije nadležan 6361** bilježi rast u odnosu na 2018. godinu sa 9.881.829,23 kn na 10.528.793,96 kn, najvećim dijelom zbog porasta osnovice plaće u dva navrata, ali i primitka sredstava od MZO-a za kupnju potrošnog materijala i nastavnih sredstava za provedbu kurikuluma te kupnju udžbenika za učenike škole koji su radni materijal.

**Kapitalne pomoći proračunskim korisnicima iz proračuna koji im nije nadležan 6362** bilježi rast u ostvarenju sa 6.000,00 kn iz 2018. godine na 438.695,84 kn u 2019. godini. Razlog takvom povećanju je primitak sredstava od MZO-a za kupnju udžbenika učenicima škole, te kupnju opreme i uređaja za provedbu kurikuluma.

**Tekuće pomoći temeljem prijenosa EU sredstava 6381** bilježe također porast prihoda u odnosu na 2018. godinu sa 8.912,56 kn na 87.997,62 kn iz razloga što se sredstvima financirala plaća za pripravnika koji je u našoj školi bio zaposlen po HZZ-ovoj Mjeri pripravništva.

**Tekući prijenosi između proračunskih korisnika istog proračuna 6391** uključuju sredstva nacionalnog sufinanciranja pomoćnika u nastavi po ODJEKU III te financiranje Sheme voća i mlijeka. U 2019. godini iznose 85.956,20 kn te su veći u odnosu na 2018. kad je prihod iznosio 23.857,81 kn iz razloga što je bilo drukčije knjiženje pomoćnika u nastavi u 2018. godini.

**Tekući prijenosi između proračunskih korisnika istog proračuna temeljem EU sredstava 6393** bilježe indeks 50 jer su se u 2018. godini troškovi projekta „Znanje kao dar“ knjižili preko tog konta, a kako je projekt završio u 2018. godini i prihodi su se smanjili sa 420.559,21 kn na 210.077,64 kn.

**Ostali nespomenuti prihodi 6526** bilježe blagi pad sa 617.721,48 kn na 609.023,79 kn zbog toga što su se na taj konto, osim prihoda za školsku kuhinju, knjižili prihodi od prodaje starog papira, a sad se knjiže na 6615.

**Prihodi od pruženih usluga 6615** koji obuhvaćaju prihod od najma stana te samoposlužnih aparata imaju porast sa 15.575,00 kn iz 2018. na 29.164,92 kn u 2019. godini jer se na taj konto od 2019. godine knjiže i prihodi ostvareni od prodaje starog papira, željeza i baterija.

**Od kapitalnih donacija 6632** bilježimo rast sa 29.320,00 kn iz 2018. godine na 38.584,47 kn u 2019. godini. U 2019. godini najveća kapitalna donacija je bila od HEP-a u kojoj smo po nagradnom natječaju dobili 5 stolnih računala za PŠ Starigrad vrijednosti 30.706,95kn, dok u 2018. godini iz projekta „Volim volontiranje“ donacija je iznosila 23.720,00 kn. Od ostalih donacija valja spomenuti donaciju Adriatic osiguranja koju dobivamo svake godine u iznosu od 20% uplaćenog osiguranja za učenike škole.

**Tekuće donacije 6631** su također porasle iz 2018.g sa 13.066,88 kn na 19.794,41 kn u 2019. godini, a obuhvaćaju donacije koje dobijemo za kviz „Europa moja domovina“, „Najljepši školski vrt“ te „Dan planeta zemlje“ u PŠ Bakovčice, dok smo ove godine dobili donaciju za PŠ Starigrad iz kojih sredstava će se šivati nošnje za učenike PŠ Starigrad.

**Prihodi iz nadležnog proračuna za financiranje redovne djelatnosti** **671** su blago porasli na indeks 101 s 2.403.968,47 kn na 2.418.715,55 kn, a odnose se na financiranje rashoda poslovanja te rashoda za nabavu nefinancijske imovine.

**Od ostalih prihoda 6831** u 2019. godini smo ostvarili prihod od preplate Fonda za zaštitu okoliša u iznosu od 1.067,59 kn.

**Prihod od prodaje zemljišta 7111** je u 2018. godini iznosio 176.100,00 kn jer smo prodali dio zemljišta dobavljaču KIŠ-FOOD zbog izgradnje parkirališta, a u 2019. godini nismo ostvarili taj prihod jer nismo prodavali nikakvo zemljište.

Od prodaje stanova na kojima postoji stanarsko pravo smo ostvarili **prihod na 7211** u 2019. godini u iznosu od 3.640,00 kn, nešto malo više nego u 2018. godini kad je on iznosio 3.570,00 kn.

**Na prihodima od prodaje uredske opreme i namještaja 7221** smo ostvarili prihod od 350,00 kn jer smo Vatrogasnoj zajednici grada Koprivnice donirali garderobne ormare u iznosu od 350,00 kn.

***Obrazloženje izvršenja planiranih rashoda škole u 2019. godini (OPĆI DIO – RASHODI)***

Financijski plan Škole za 2019. godinu usvojen je na Sjednici Školskog odbora u prosincu 2018. godine i uravnoteženjem prihoda i rashoda iznosio je 13.707,534,00 kn. I. izmjenama i dopunama Financijskog plana isti je uvećan te je iznosio 14.335.232,00 kn. II izmjene Financijskog plana donose novo povećanje Financijskog plana na 15.191.059,00 kn, ali je s Preraspodjelom koja je napravljena koncem godine Financijski plan smanjen na 15.154.309,00 kn i prema toj Preraspodjeli je i izrađeno Izvješće o izvršenju Financijskog plana Škole za 2019. godinu.

|  |  |  |  |
| --- | --- | --- | --- |
| VRSTA RASHODA | Ostvarenje / kn2018. | Ostvarenje / kn2019. | Indeks |
| Rashodi za zaposlene | 9.969.696,18 | 10.460.655,20 | 105 |
| Materijalni rashodi | 3.131.510,60 | 3.055.957,67 | 98 |
| Financijski rashodi | 230,00 | 155,73 | 68 |
| Nakn.građ.i kućanstvu na temelju osigur.i dr.nakn. | 0,00 | 150.945,82 | 0 |
| Ostali rashodi | 0,00 | 350,00 | 0 |
| Rashodi za nabavu neproizvedene imovine | 9.714,47 | 4.550,00 | 47 |
| Rashodi za nabavu proizvedene dugotrajne imovine | 408.947,58 | 668.448,12 | 163 |
| Rashodi za dodatna ulaganja na nef. imovini | 177.478,41 | 151.283,50 | 85 |
| **UKUPNO:** | **13.697.577,24** | **14.492.346,04** | **96** |

Obrazloženje po analitici izvršenja općeg dijela plana rashoda slijedi u nastavku.

**Što se tiče rashoda za zaposlene, plaća 311** bilježi rast indeksa na 106 sa 8.208.987,69 kn na 8.664.557,74 kn, najvećim dijelom jer je u toku godine došlo do povećanja osnovice plaće u dva navrata. **Ostali rashodi za zaposlene 3121** imaju povećanje indeksa na 104 znači sa 358.366,36 kn na 372.812,86 kn jer u 2019. godini imamo isplaćeno nešto više naknada za bolovanje dulje od 90 dana i smrti člana obitelji, jubilarnih nagrada te je našoj djelatnici isplaćena nagrada MZO -a za izvrsnost.

Doprinosi 3133 i 3132 bilježe razliku u indeksima zbog nove zakonske regulative u obračunu doprinosa.

Od materijalnih rashoda, **ostale naknade troškova zaposlenima 3214** bilježe pad sa 6.885,50 kn na 1.011,60 kn jer u 2019. godini se manje odlazilo na službeni put sa privatnim automobilom, a i domari koriste službeno vozilo za odlazak na poštu ili kupovinu materijala pa ne iskazuju loko vožnju. **Službena putovanja 3211** bilježe pad indeksa na 91 iz razloga što se u 2018. godini putovalo u inozemstvo preko projekta „Znanje kao dar“ pa su bili veći troškovi dnevnica. **Stručno usavršavanje 3213** je sa 14.103,50 kn naraslo na 17.500,32 kn najvećim dijelom jer se u 2019. godini Zagrebinspektu platio tečaj zaštite na radu za 30-tak zaposlenika. Nešto se manji broj djece hranio u školskoj kuhinji 2019. godine pa su i manji troškovi **materijala i sirovina 3222**, 2018. godine su iznosili 730.166,11 kn, a 2019. 667.325,76 kn. **Službena, radna i zaštitna odjeća i obuća 3227** je sa 4.993,05 kn iz 2018. godine pala na 3.252,50 kn jer je Grad provodio objedinjenu nabavu pa su bili manji rashodi. S obzirom da je bila nešto blaža zima, a i napravljena je energetska obnova u našoj školi, troškovi **energije 3223** su također pali sa 310.112,29 kn na 275.804,14 kn. **Sitni inventar 3225** bilježi rast sa 16.009,25 kn na 44.910,25 kn najvećim dijelom jer su se nabavljala nastavna pomagala za provedbu kurikuluma od sredstava MZO-a. Isti slučaj je i sa **Uredskim materijalom i ostalim materijalnim rashodima 3221** gdje je rast sa 93.308,80 kn na 156.287,45 kn jer se nabavljao potrošni materijal za nastavu u sklopu provedbe kurikuluma, a jednim dijelom je došlo do povećanja na materijalu za čišćenje zbog nabavljenog novog stroja za spremačice i perilice suđa za školsku kuhinju čije korištenje zahtjeva sredstva za čišćenje**. Ostale usluge 3239** bilježe rast sa 15.897,61 kn na 36.001,09 kn jer smo troškove škole plivanja te županijskih natjecanja (troškove povjerenstva) knjižili prijašnjih godina na ostale nespomenute rashode, a od ove godine na Ostale usluge. Zbog toga su i **Ostali nespomenuti rashodi poslovanja** **3299** sa 107.284,17 kn pali na 68.477,90 kn. Nešto više se trošilo na **materijal za održavanje 3224**, indeks je porastao na 133, te se više popravljalo u školi nakon energetske obnove pa su i **Usluge tekućeg i investicijskog održavanja 3232** narasle sa 120.747,23 kn na 209.950,33 kn (obnovio se zidić ispred razredne nastave, popravila se pristupna rampa za invalide, napravljeno je krećenje dijela MŠ, promijenjen je drveni dio na vanjskim klupama, brušeni su parketi u PŠ Starigrad i Bakovčicama te je mijenjan pod u spremištu tehničke kulture i tjelesno-zdravstvene kulture). **Usluge telefona, pošte i prijevoza 3231** su nam nešto manje u odnosu na 2018. godine i indeks je 97 jer je malo manje djece koristilo organizirani prijevoz. **Usluge promidžbe i informiranja 3233** su nam pale sa 22.686,78 kn na 14.833,75 kn jer su 2018. godine kroz projekt „Znanje kao dar“ tu bili knjiženi troškovi tog projekta, a isto vrijedi i za **Intelektualne i osobne usluge 3237** gdje su zbog završetka projekta „Znanje kao dar“ u 2019. godini troškovi smanjeni sa 95.401,02 kn na 2.910,00 kn. **Komunalne usluge 3234** su nešto manje u odnosu na 2018. godinu sa indeksom 88 jer je 2019. završena energetska obnova pa su nam se smanjili i troškovi komunalnih usluga (vode i odvoza smeća). Kako smo za novo nabavljena prijenosna računala te dobivena (kroz donaciju HEP-a) stolna računala morali pribaviti Windows i Office pakete, stvoreni su nam troškovi **računalnih usluga 3238** u iznosu od 1.381,25 kn. **Zakupnine i najamnine 3235** bilježe porast sa 41.713,03 kn na 46.552,34 kn zbog većih troškova štampanja e-računa. **Zdravstvene i veterinarske usluge 3236** bilježe mali rast na indeks 111 zbog većeg broja djelatnika koji je išao na sistematski pregled. **Naknade troškova osobama izvan radnog odnosa 3241** odnose se na osobu na stručnom usavršavanju, a bilježe rast sa 5.130,20 kn na 7.047,75 kn zbog većih doprinosa koji su isplaćeni u 2019. godini. **Pristojbe i naknade 3295** su narasle sa 37.127,42 kn na 43.547,32 kn zbog veće zakonske osnovice koja se obračunavala za naknadu zbog nezapošljavanja invalida. **Reprezentacija 3293** bilježi rast sa 33.364,95 kn na 37.424,68 kn jer smo uz troškove ugošćavanja koje imamo svake godine, u 2019. godini knjižili i troškove ugošćavanja za provedbu kurikuluma, a koja sredstva smo za tu namjenu dobili od MZO-a. Zbog naručivanje licence za informatiku i engleski jezik iz inozemstva, imali smo troškove **bankarskih naknada 3431** i **negativnih tečajnih razlika 3432** što nije bio slučaj u 2018. godini. **Rashodi zateznih kamata 3433** su nam malo manji u odnosu na 2018. godinu jer se tek nekolicina računa platila van valute plaćanja, a za koje smo dobili obračunate zatezne kamate. Zbog nabave udžbenika sredstvima MZO-a, dio njih (koji je radni materijal) se knjižio na konto **3722 Naknade građanima i kućanstvima u naravi** u iznosu od 150.945,82 kn te predstavlja novi trošak u 2019. godini isto kao i dio udžbenika koji se knjižio na kontu **4241 Knjige** gdje je porast sa 11.013,65 kn na 413.780,56 kn. Novi rashod u 2019. godini je i **kapitalna donacija neprofitnim organizacijama 3821** u iznosu od 350,00 kn za donaciju garderobnih ormara Vatrogasnoj zajednici Grada Koprivnice. Za potrebe nastave informatike nabavljene su i dugogodišnje **licence 4123** u iznosu od 4.550,00 kn. **Sportska oprema 4226** ima rast indeksa na 679 jer je nakon više godina obnovljena dvorana novim spravama za vježbanje, a ulaganje u tjelesnu i zdravstvenu kulturu će se nastaviti i ove godine. U 2019. godini je nabavljeno manje **uredske opreme i namještaja 4221**, pad je sa 287.982,11 kn na 114.549,38 kn jer su 2018. godine nabavljeni garderobni ormari za učenike škole. Zato je više nabavljeno **uređaja, strojeva i opreme za ostale namjene 4227**, većim dijelom iz razloga jer se kupovalo i sredstvima MZO-a za opremanje učionica i kabineta po kurikulumu. Kako je 2018. godine nabavljeno **prijevozno sredstvo 4231** za prijevoz hrane u područne škole, rashod je iznosio 89.106,50 kn, a u 2019. godini je nula (0). **Dodatna ulaganja na građevinskim objektima 4511** su malo niža sa indeksom 85, a u 2019. godini je tu knjižena nabava videonadzora te ograda oko vanjskog prostora škole.

Omjerom ostvarenih prihoda i rashoda u izvještajnoj godini te uključivanjem prenesenog viška i manjka iz prethodne godine, škola je ostvarila negativan financijski rezultat u iznosu od -137.960,60 kn. Taj rezultat je negativan zbog velikih metodoloških manjkova, a osim manjkova Škola ima i viškove koji će se sukladno Odluci Školskog odbora rasporediti u Financijski plan za 2020. godinu. Način pokrića manjkova će se definirati u *Odluci o raspodjeli rezultata, načinu korištenja viška prihoda u 2020. godini te načinu pokrića manjka.*

***Obrazloženje izvršenja Financijskog plana Škole za 2019. godinu po izvorima financiranja***

Škola je tijekom 2019. godine ostvarila prihode iz kojih su financirani rashodi poslovanja i rashodi za nabavu nefinancijske imovine iz 6 izvora financiranja kako slijedi:

* Opći prihodi i primici odnose se na izvor financiranja nadležnog gradskog proračuna koji ima izvršenje prihoda u iznosu od 2.418.715,55 kn. Izvršenje rashoda po istom izvoru iznosi 2.551.878,78 kn. Iz navedenog izvora financiraju se rashodi za zaposlene, rashodi za materijal i energiju, usluge te financijske rashode te nabavu nefinancijske imovine i dodatna ulaganja na nefinancijskoj imovini. Najveća stavka u tom izvoru je usluga prijevoza učenika čije izvršenje iznosi 950.645,46 kn. Manjak prihoda po tom izvoru je metodološki manjak te se odnosi na obveze koje dospijevaju i koje su namirene u 2020. godini.
* Iz izvora vlastitih prihoda, ostvareno je prihoda u iznosu od 30.252,51 kn, a ostvareni su od najma stanova, samoposlužnih aparata te prodaje starog papira. Rashodi po istom izvoru ostvareni su u iznosu od 21.782,76 kn, a utrošeni su za režije od iznajmljenih stanova te na financiranje pomoćnika u nastavi koji nije bio financiran iz europskih projekata. Višak koji je preostao na tom izvoru iznosi 8.656,55 kn, a rasporedit će se u I. izmjenama Financijskog plana za 2020. godinu.
* Iz izvora prihoda za posebne namjene ostvaren je prihod u iznosu od 609.023,79 kn, a rashod 571.587,56 kn. Iz navedenog izvora najvećim dijelom se financira školska kuhinja, čiji su rashodi iznosili 519.152,18 kn, zatim osiguranje učenika 17.740,00 kn i majice za učenike škole 29.665,38 kn. Iz tog izvora je proizašao višak i to od prikupljenih sredstava roditelja za školsku kuhinju koja će se utrošiti za istu namjenu.
* Iz izvora pomoći ostvareni su prihodi u iznosu od 11.353.815,06 kn, najveći dio se odnosi za isplatu plaća i materijalnih prava zaposlenika i to 10.913.233,21 kn koliki je bio i rashod. 86.112,26 kn se odnosi na pomoći unutar općeg proračuna (Grad Koprivnica), čije financiranje se odnosi na shemu voća/mlijeka i 13% troškova za pomoćnike u nastavi te je ukupan prihod za to iznosio 85.956,20 kn, a rashod 86.112,26 kn. Iz tog izvora se financirala i plaća pripravnika čiji prihodi i rashodi su iznosili 87.997,62 kn. Financiralo se i 72 % plaće Pomoćnika u nastavi čiji prihodi su iznosili 210.077,64 kn, a rashodi 206.101,01 kn. Važno je napomenuti da su se iz toga izvora financirala županijska stručna vijeća, nastavna sredstva, pomagala i oprema, ali i nabava udžbenika za sve učenike škole. Manjkovi po tom izvoru su metodološki manjkovi, a odnose se na plaću za prosinac za pomoćnike u nastavi. Viškovi koji su nastali u tom izvoru su najvećim dijelom zbog uplate MZO-a 64.800,00 kn za nabavu pomagala i opreme u sklopu kurikularne reforme. Viškovi će biti uvršteni u I. Izmjene financijskog plana za 2020. godinu
* Iz izvora donacije ostvareni su prihodi u iznosu od 58.378,88 kn, dok su rashodi po istom izvoru iznosili 53.302,84 kn. Sredstva su utrošena za financiranje kviza „Europa moja domovina“ zatim organizaciju manifestacije „Dan planeta zemlje“, za „Dan škole“, donaciju računala za PŠ Starigrad od HEP-a te donaciju knjiga za školsku knjižnicu. Dio primljene neiskorištene donacije je namijenjen za šivanje nošnji za učenike u PŠ Starigrad te kupnju prijenosnih računala za MŠ. Viškovi koji su preostali rasporedit će se u I. izmjenama financijskog plana.
* Iz izvora prihoda od nefinancijske imovine ostvareno je prihoda u iznosu od 3.990,00 kn, od toga se 3.640,00 kn odnosi na prihod ostvaren od prodaje stanova, a 350,00 kn na prihod od donacije garderobnih ormara Vatrogasnoj zajednici Grada Koprivnice. Rashodi su iznosili samo 350,00 kn, a odnose se na spomenute garderobne ormare. Višak od prodaje stanova rasporedit će se u I. izmjenama Financijskog plana za 2020. godinu.

**POSEBNI DIO**

**PROGRAM 3002 OSNOVNI PROGRAM OSNOVNOŠKOLSKOG ODGOJA I OBRAZOVANJA**

**Aktivnost A300202 Decentralizirane funkcije osnovnog školstva**

U okviru aktivnosti Decentralizirane funkcije osnovnog školstva (temeljem minimalnog standarda po učeniku) vrši se financiranje materijalnih rashoda poslovanja koji uključuju naknade troškova zaposlenima, rashode za materijal i energiju, rashode za usluge, ostale nespomenute rashode poslovanja, ostale financijske rashode, postrojenja i opremu te knjige. Planirana su sredstva u iznosu od 2.317.109,00 kn, a utrošeno je 2.315.261,44 kn. Najveći trošak rashoda poslovanja čine rashodi za prijevoz u iznosu od 950.645,46 kn, energiju 275.128,09 kn te usluge tekućeg i investicijskog održavanja 209.212,83 kn. Od ulaganja u nefinancijsku imovine sredstva su utrošena na opremanje namještajem učionice tehničke kulture i školske knjižnice u iznosu od 49.350,00 kn, te školske kuhinje (perilicom suđa, hladnjakom, kolicima za posluživanje) u iznosu 39.406,25 kn, strojem za čišćenje za spremačice u iznosu od 34.375,00 kn, aparatom za zavarivanje i miniwashom u iznosu od 6.612,50 kn, prijenosnim računalima i televizorima u iznosu od 17.873,74 kn, sportskom opremom u iznosu od 20.451,38 kn te knjigama u iznosu od 9.980,25 kn.

**Aktivnost K300207 Dodatna ulaganja u OŠ Braća Radić**

Plan za Dodatna ulaganja na građevinskim objektima iznosio je 151.290,00 kn, izvršenje iznosi 151.283,50 kn, a odnosi se na trošak za nabavu video nadzora i ograde oko vanjskog prostora škole u iznosu od 151.283,50 kn.

**PROGRAM 3003 DODATNI PROGRAM ODGOJA I OBRAZOVANJA**

**Aktivnost A300302 Škola plivanja**

 Školu plivanja, čiji izvor financiranja su Opći prihodi i primici Grada Koprivnice, je u 2019. godini polazilo 116 đaka trećih razreda Matične i Područnih škola. Od planiranih 34.885,00 kn, realizirano je 33.120,00 kn.

**Aktivnost A300306 Slobodne aktivnosti i školska natjecanja**

 Slobodne aktivnosti obuhvaćaju različite programske sadržaje koji se odvijaju izvan nastavnih obveza u organizaciji škole u njenim prostorijama, a izvor financiranja su opći prihodi i primici Grada Koprivnice. Unutar ove aktivnosti financiraju se i školska međuopćinska natjecanja koje sufinancira sam Osnivač te županijska natjecanja čije troškove snosi Županija kao nenadležni proračun. Škola je sudjelovala na 5 međuopćinskih natjecanja, a bila je organizator 2 županijska natjecanja.

Za podmirenje troškova slobodnih aktivnosti i školskih natjecanja planirano je 51.122,00 kn, a utrošeno je 47.281,96 kn, a najveći trošak se odnosi na isplatu plaća za izvannastavne aktivnosti u iznosu od 35.099,96 kn, zatim međuopćinska natjecanja 2.590,00 kn čiji izvor financiranja su Opći prihodi i primici Grada Koprivnice te 9.592,00 kn za županijska natjecanja čiji izvor financiranja je nenadležni proračun - županija.

**Aktivnost A300317 Redovna djelatnost osnovnih škola**

 Za podmirenje troškova redovne djelatnosti osnovnih škola, čiji su izvor financiranja opći prihodi i primici Grada Koprivnice, planirano je 31.270,00 kn, a utrošeno je 1.264,64 kn na nadoknadu troškova prijevoza osobama na stručnom usavršavanju.

**Aktivnost A300323 Unapređenje standarda - izvor vlastiti prihodi**

 Za ovu aktivnost je planirano 1.142.135,00 kn, a utrošeno je 921.169,47 kn. Iz izvora vlastiti prihodi realizirano je 21.782,76 (za polovicu plaće pomoćnice u nastavi koja se ne financira iz projekta, struju i pričuvu za stan, invest. održavanje, ostale nespomenute rashode poslovanja. Iz izvora prihoda za posebne namjene utrošeno je 52.435,38 (osiguranje učenika, majice za učenike), iz izvora Grad 15.924,68 kn (za drugu polovicu plaće pomoćnice u nastavi koja se ne financira iz projekta te licence), tekućih donacija 14.894,63 kn (za kviz Europa moja domovina, Dan škole, Dan planeta Zemlje), kapitalnih donacija 38.408,21 kn (5 računala od HEP-a za PŠ Starigrad, 1 prijenosno računalo od Adriatic osiguranja te knjige za školsku knjižnicu), iz izvora HZZ za stručno osposobljavanje i plaću pripravnika 21.556,89 kn, izvora tekućih pomoći-EU sredstva u iznosu od 87.997,62 kn (za plaću pripravnika 85% te reprezentaciju povodom ugošćavanja za kurikulum), tekućih pomoći nenadležnog proračuna 228.123,46 kn (za kupnju udžbenika koji je radni materijal, troškove ŽSV-a, za regres i dar za dijete za pripravnika, kupnju nastavnih pomagala i sitnog inventara za provedbu kurikuluma, za državna natjecanja, za licence), kapitalnih prihoda 350,00 (za donaciju garderobnih ormara), kapitalnih pomoći 439.695,84 kn (za kupnju knjiga za školsku knjižnicu, udžbenika za sve učenike škole te licence).

**Aktivnost A300330 Mentorstvo**

 Za 4 učitelja – mentora planirana su sredstva u iznosu 4.537,00 kn, a realizacija je sukladno planu 4.536,00 kn.

**Aktivnost A300338 Znanje kao dar**

U sklopu projekta Znanje kao dar u kojoj je OŠ „Braća Radić“ partner Gradu Koprivnici kao nositelju projekta za poticanje darovitih učenika te jačanje kompetencija nastavnika i stručnih suradnika, plan za ovu aktivnost je bio 12.890,00 kn, realizirano je 12.845,46 kn, a obuhvaća trošak plaće za prosinac 2018. godine. Troškovi su financirani iz tekućih pomoći iz državnog proračuna – EU sredstva – Grad.

**Aktivnost 300339 ODJEK III 2018./2019.**

U školskoj godini 2018./2019. Pomoćnici u nastavi su se u projektu Odjek III financirali iz 3 različita izvora. Iz izvora Grad (15%) plan je bio 25.330,00 kn, a realizacija 25.318,43 kn. Iz izvora EU (72%) plan je bio 121.535,00 kn, a realizacija 121.528,78 kn. Iz izvora nacionalno sufinanciranje (13%) plan je bio 21.950,00 kn, a realizacija 21.942,71 kn. Sredstva su utrošena za plaće, prijevoz na posao i s posla i službena putovanja.

**Aktivnost A300340 ODJEK III 2019./2020.**

U školskoj godini 2019./2020. Pomoćnici u nastavi su se u projektu Odjek III financirali iz 3 različita izvora. Iz izvora Grad (15%) plan je bio 38.025,00 kn, a realizacija 31.244,95 kn. Iz izvora EU (72%) plan je bio 76.690,00 kn, a realizacija 71.726,77 kn. Iz izvora nacionalno sufinanciranje (13%) plan je bio 14.755,00 kn, a realizacija 12.950,65 kn. Sredstva su utrošena za plaće, prijevoz na posao i s posla i službena putovanja.

**PROGRAM 3003 SOCIJALNI PROGRAM**

**Aktivnost A301504 Pomoć za podmirenje troškova prehrane**

Ova aktivnost se odnosi na sufinanciranje troškova prehrane od strane Osnivača za učenike škole iz obitelji skromnih prihoda, djecu hrvatskih ratnih vojnih invalida i smrtno stradalih hrvatskih branitelja iz Domovinskog rata, ali i sufinanciranje od strane roditelja kao izvora prihoda za posebne namjene. Aktivnost uključuje i shemu voća/mlijeka čiji projekt ima za cilj povećanje unosa svježeg voća i povrća te mlijeka i mliječnih proizvoda te podizanje razine znanja o važnosti zdrave prehrane. U 2019. godini u školskoj kuhinji se prosječno hranilo oko 730 učenika. Planirana su sredstva u iznosu od 856.076,00 kn. Realizirano je ukupno 662.425,76 kn, od toga iz prihoda za posebne namjene 519.152,18 kn, općih prihoda i primitaka Grada Koprivnice 92.054,68 kn, a izvora nacionalno sufinanciranje 51.218,90 kn (za Shemu voća/mlijeka).

**PROGRAM 9000 COP**

**Aktivnost A900002 COP OŠ „Braća Radić“**

 Plan u ovoj aktivnosti je iznosio 10.406.000,00 kn, a ukupna realizacija 10.209.729,02 kn. Sredstva su iz nenadležnog proračuna utrošena za plaće u iznosu od 9.646.452,46 kn, prijevoz na posao i s posla u iznosu od 152.992,88 kn, ostale rashode za zaposlene (božićnicu, dar za dijete, regres, naknade za bolovanje dulje od 90 dana, pomoć kod rođenja djeteta, otpremnine i ostale rashode) u iznosu od 370.062,86 kn te naknadu zbog nezapošljavanja invalida u iznosu od 40.220,82 kn.

***Analiza ostvarenih ciljeva provedbe programa i pokazatelja uspješnosti u 2019. godini u odnosu na planirane ciljeve***

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Planirana vrijednost (2019.)** | **Ostvarena vrijednost****(2019.)** |
| Povećanje broja školskih projekata/priredbi/manifestacija | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 57 | škola | 59 | 58 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Planirana vrijednost (2019.)** | **Ostvarena vrijednost****(2019.)** |
| Povećanje broja učenika koji su uključeni u različite školske projekte/priredbe/manifestacije | Učenike se potiče na izražavanje kreativnosti, talenata i sposobnosti kroz ovakve aktivnosti | broj | 913 | škola | 1250 | 1253 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Planirana vrijednost (2019.)** | **Ostvarena vrijednost****(2019.)** |
| Povećanje broja osvojenih mjesta (prva tri) na županijskim/ državnim natjecanjima -županijsko -poluzavršno -državno -međunarodno | Učenike se potiče na izražavanje kreativnosti, talenata i sposobnosti kroz ovakve aktivnosti | Broj učenika plasiranih na županijska, poluzavršna, državna i međunarodna natjecanja | 1335016 | škola | 1405538 | 143563513 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Planirana vrijednost (2019.)** | **Ostvarena vrijednost****(2019.)** |
| Dodatna nastava | Radi učenika koji u nastavnom predmetu ostvaruju natprosječne rezultate  | Broj učenika koji polaze dodatnu nastavu | 300 | škola | 315 | 341 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Planirana vrijednost (2019.)** | **Ostvarena vrijednost****(2019.)** |
| Škola plivanja | Osposobljavanje učenika neplivača | Broj učenika polaznika | 100 | škola | 105 | 116 |

***Izvještaj o postignutim ciljevima i rezultatima programa temeljenim na pokazateljima uspješnosti iz nadležnosti proračunskog korisnika u prethodnoj godini***

Tijekom godine naši su učenici sudjelovali u velikom broju aktivnosti. Obilježili smo Europski dan jezika brojnim aktivnostima te smo provodili izrazito dinamičan Tjedan cjeloživotnog učenja u suradnji s mnogobrojnim partnerima. U našoj školi tradicionalno obilježavamo Svjetski dan poezije te smo i ove godine ostvarili prekrasnu suradnju s Umjetničkom školom „Fortunat Pintarić“ i OŠ „Mihovil Pavlek Miškina“ iz Đelekovca. Po prvi je put u našoj školi održano HIPPO natjecanje iz engleskoga jezika. U prvom izlučnom krugu natjecanja sudjelovalo je 56 učenika naše škole, a u poluzavršnicu je pozvano 14. Jezične ispite Goethe Instituta Fit in Deutsch A1/A2 položilo je petnaest učenika, a Diplôme d’Etudes en Langue Française zaradile su četiri učenice. Matematičko natjecanje Mathema podigli smo na međunarodnu razinu te su prošle godine uz učenike iz cijele kontinentalne Hrvatske sudjelovali učenici iz Estonije, Grčke, Cipra i Bosne i Hercegovine. O popularnosti natjecanja govori i brojka od 700 sudionika, a njegovu kvalitetu prepoznalo je Ministarstvo znanosti i obrazovanja te je Mathema ušla u Metodički priručnik iz matematike za osnovnu i srednju školu u poglavlju izvannastavni rad i projekti u sklopu Škole za život. Učenici, svi zaposlenici i roditelji ponovno su pokazali veliko srce i brigu o potrebitima kroz niz humanitarnih događanja u našoj školi. UNICEF Hrvatska zahvalio nam se na desetogodišnjem sudjelovanju u projektu Škole za Afriku gdje je naša škola sakupila oko pedeset tisuća kuna za školovanje djece u najsiromašnijim dijelovima svijeta. Zbog nesebičnog promicanja i širenja prijateljstva i tolerancije učenici 4.c razreda nagrađeni su Najdječjim djelom Grada Koprivnice. U sklopu brojnih akcija Crvenoga križa i projekta Volimo volontiranje na razini škole smo prikupili oko 500 kg prehrambenih proizvoda, 260 kg odjeće i veliku količinu školskog pribora za potrebite učenike ali i korisnike Socijalne samoposluge. Projekt Volimo volontiranje osnažio je želju kod naših učenika za volontiranjem, a provodile su se i radionice te edukacije. Provođeni su mnogobrojni projekti od kojih izdvajamo uspješan rad Školskog čitateljskog kluba Lijina gajbica koji je uredio čitateljski kutak u predvorju škole. U Olimpijadi čitanja učenici trećih razreda bili su ponovno uspješni, kroz međunarodni projekt RoboTech naši su učenici stekli osnovna znanja iz robotike te su se okušali u dva velika natjecanja sa svojim vršnjacima iz ostalih gradskih škola i učenicima iz Mađarske. Daroviti učenici bili su vrlo aktivni pod vodstvom svojih mentora te su sudjelovali u brojnim radionicama, radili su eksperimente i osmislili escape room. Osmislili su i vlastitu himnu koju su izveli za Dan škole. Učenici 2.a razreda nagrađeni su jednodnevnim izletom u Međimurje zbog uspješnog sudjelovanja i provedbe projekta Enerman koji je podigao svijest djece koja su osmišljavala načine kako racionalno trošiti vodu. Učenici su bili uspješni na mnogobrojnim natjecanjima i natječajima. Posebno ističemo uspjehe naših sportašica koje su se okitile naslovom državnih prvakinja u atletici pod mentorstvom učiteljice Jasmine Markić. Matematičari su se vratili s međunarodnog matematičkog natjecanja Euromath s dva prva mjesta pod mentorstvom učiteljice savjetnice Mare Grašić. Učenici 4.c razreda osvojili su prvo mjestu u graničaru na međunarodnoj završnici Sportskih igara mladih, a vodila ih je učiteljica mentorica Ljiljana Pavleković. Učenici razredne i predmetne nastave bili si izrazito uspješni u velikom broju likovnih i literarnih natječaja. PŠ Bakovčice osvojila je titulu najljepšeg školskog vrta područnih škola Republike Hrvatske. S obzirom da se u škole frontalno uvela kurikularna reforma, vodila se briga o permanentnom usavršavanju učitelja i stručnih suradnika koji su polazili stručne skupove na svim razinama kako bi bili što spremniji u primjenjivanju novih nastavnih metoda koje će pridonijeti napretku naših učenika, što nam je uvijek prioritetan cilj.

Suradnja s lokalnom zajednicom bila je vrlo uspješna kao i s našim osnivačem koji nam iz godine u godinu pomaže u podizanju odgojno – obrazovnog standarda i materijalnih uvjeta u školi. Iz svega navedenog, možemo konstatirati da je 2019. godina bila izrazito uspješna za našu školu u svim područjima njezinog djelovanja.

Obrazloženje izradila:  Ravnatelj:

 Andreja Eršetić Krešo Grgac, prof.

Voditeljica računovodstva